**บทที่ 3**

**วิธีดำเนินการวิจัย**

การวิจัยเรื่องการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรครั้งนี้ผู้วิจัยได้ศึกษาค้นคว้า รวบรวมแนวคิดทฤษฎีต่างจากเอกสาร ตำรา วารสาร สิ่งพิมพ์และงานวิจัยที่เกี่ยวข้องเพื่อนำมากำหนดขอบเขตการวิจัยและแผนการวิจัยผู้วิจัยใช้การวิจัยแบบผสม (Mixed Method Research) คือใช้การวิจัยเชิงปริมาณ (Quantitative Research) และการวิจัยเชิงคุณภาพ (Qualitative Research) โดยทำการวิจัยเชิงปริมาณก่อน จากนั้นจึงทำการวิจัยเชิงคุณภาพเพื่อหาปัจจัยที่มีอิทธิพลในการสร้างรูปแบบดังนี้

**การวิจัยระยะที่ 1 เพื่อศึกษาปัจจัยที่มีอิทธิพลต่อการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรเป็นการวิจัยเชิงปริมาณ**

**1. ประชากรและกลุ่มตัวอย่างในการวิจัย**

1.1 ประชากรได้แก่นายกองค์การบริหารส่วนตำบลและรองนายกองค์การบริหารส่วนตำบล จำนวน 153 คน พนักงานส่วนตำบล จำนวน 912 คน สมาชิกสภาองค์การบริหารส่วนตำบล จำนวน 1,168 คน พนักงานจ้างจำนวน 996 คน ประชาชนที่มีอายุ 18 ปีขึ้นไป จำนวน 500,575 คน รวมทั้งหมดจำนวน 503,804 คน (กรมส่งเสริมการปกครองท้องถิ่น, ณ วันที่ 20 ตุลาคม 2559)

1.2 กลุ่มตัวอย่าง ได้แก่ นายกองค์การบริหารส่วนตำบลและรองนายกองค์การบริหารส่วนตำบล จำนวน 153 คน พนักงานส่วนตำบล จำนวน 912 คน สมาชิกสภาองค์การบริหารส่วนตำบล จำนวน 1,168 คน พนักงานจ้าง จำนวน 996 คน ประชาชนที่มีอายุ 18 ปีขึ้นไป จำนวน 500,575 คน รวมทั้งหมดจำนวน 503,804 คน คำนวณขนาดกลุ่มตัวอย่างตามสูตรของ Yamane (1973, p. 727) ได้ขนาดกลุ่มตัวอย่าง จำนวน 400 คน

โดยใช้สูตร

n =  *N*

*(3-1)*

1+ *N*e2

n คือ ขนาดของกลุ่มตัวอย่างที่ต้องการ

N คือ ขนาดประชากรทั้งหมด

e คือ ความคลาดเคลื่อนของการสุ่มตัวอย่างที่ยอมรับได้ (0.05)

n = *N*

*(3-2)*

1+ *N*e2

n = 503,804

2

1+503,804 (0.05)

= 503,804

1+503,804 (0.0025)

= 503,804

1+1,259.51

= 503,804

1260.51

N = 399.6827

= 400 คน

จากการคำนวณขนาดกลุ่มตัวอย่างตามสูตรของ Yamane (1973, p. 727) ได้จำนวนกลุ่มตัวอย่าง 399.6827 ตัวอย่าง เพื่อความสะดวกให้ได้จำนวนเต็มจึงปัดให้เป็นจำนวนเต็ม 400 ตัวอย่าง ทั้งนี้ผู้ วิจัยได้กระจายขนาดกลุ่มตัวอย่างไปยังกลุ่มตัวอย่างแต่ละประเภท ดังนี้

กลุ่มตัวอย่างแต่ละประเภท = จำนวน ×400

503,804

รายละเอียดปรากฏดังตารางที่ 3.1

**ตารางที่ 3.1**

*จำนวนประชากรแยกตามประเภท*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ที่ | อำเภอ | จำนวนประชากร | | | | | รวม | กลุ่มตัวอย่าง |
| นายก/รองนายก อบต. | พนักงานส่วนตำบล | ส. อบต. | พนักงานจ้าง | ประชาชน  อายุ 18 ปีขึ้นไป |
| 1 | อำเภอเมือง | 27 | 159 | 168 | 134 | 146,609 | 147,097 | 117 |
| 2 | อำเภอท่าแซะ | 30 | 205 | 232 | 207 | 83,293 | 83,967 | 66 |
| 3 | อำเภอปะทิว | 12 | 80 | 88 | 94 | 47,301 | 47,575 | 38 |
| 4 | อำเภอสวี | 27 | 164 | 210 | 186 | 72,336 | 72,923 | 58 |
| 5 | อำเภอทุ่งตะโก | 27 | 41 | 42 | 41 | 25,144 | 25,295 | 20 |
| 6 | อำเภอหลังสวน | 12 | 146 | 244 | 162 | 72,819 | 73,383 | 58 |
| 7 | อำเภอพะโต๊ะ | 6 | 48 | 88 | 65 | 23,866 | 24,073 | 19 |
| 8 | อำเภอละแม | 12 | 69 | 96 | 107 | 29,326 | 29,610 | 24 |
|  | รวม | 153 | 912 | 1,168 | 996 | 500,575 | 503,804 | 400 |

เมื่อทราบประชากรและกลุ่มตัวอย่างงแต่ละอำเภอแล้วผู้วิจัยใช้วิธีการสุ่มตัวอย่าง มีขั้นตอนดังต่อไปนี้

1. แบ่งตามชั้นภูมิ โดยแบ่งเป็นอำเภอ และเลือกตัวแทนทุกอำเภอหลังจากนั้นจึงดำเนินการขั้นที่ 2

2. ผู้วิจัยใช้การจับสลากโดยรวบรวมรายชื่อของกลุ่มตัวอย่างจนครบตามจำนวนที่ต้องการตามตารางที่ 1 มาเป็นกลุ่มตัวอย่าง ซึ่งเนื่องจากจำนวนประชากรเมื่อเทียบบัญญัติไตรยางค์ แล้วทำให้ค่าวิเคราะห์ทางสถิติเกิดความคลาดเคลื่อนหรือเบี่ยงเบน เนื่องจากประชาชนที่มีอายุ 18 ปีขึ้นไป มีจำนวนมาก เพื่อให้เกิดความกระจายของข้อมูลและค่าทางสถิติดังนั้นจึงนำกลุ่มประชากรจัดเป็น 2 กลุ่มขนาดกลุ่มตัวอย่างกลุ่มละ 50 เปอร์เซ็นต์ คือ กลุ่มที่ 1 จำนวน 200 คน ได้แก่ นายกองค์การบริหารส่วนตำบลและรองนายกองค์การบริหารส่วนตำบล พนักงานส่วนตำบล สมาชิกสภาองค์การบริหารส่วนตำบล และพนักงานจ้าง และ กลุ่มที่ 2 จำนวน 200 คน ได้แก่ ประชาชนที่มีอายุ 18 ปีขึ้นไป แล้วจึงดำเนินการหาสัดส่วนของประชากรและกลุ่มตัวอย่างในแต่ละกลุ่ม สามารถแสดงเป็นตารางได้ ดังนี้

**ตารางที่ 3.2**

*จำนวนประชากรและกลุ่มตัวอย่างแยกตามประเภท*

|  |  |  |  |
| --- | --- | --- | --- |
| ที่ | ประเภท | ประชากร | กลุ่มตัวอย่าง |
| กลุ่มที่ 1 จำนวน 200 คน | | | |
| 1 | นายกองค์การบริหารส่วนตำบลและรองนายกองค์การบริหารส่วนตำบล | 153 | 10 |
| 2 | พนักงานส่วนตำบล | 912 | 56 |
| 3 | สมาชิกสภาองค์การบริหารส่วนตำบล | 1,168 | 72 |
| 4 | พนักงานจ้าง | 996 | 62 |
|  | รวม | 3,229 | 200 |
| กลุ่มที่ 2 จำนวน 200 คน | | | |
|  | ประชาชนที่มีอายุ 18 ปีขึ้นไป | 500,575 | 200 |
|  | รวมทั้งหมด | 503,804 | 400 |

3. ผู้วิจัยจะเรียงสุ่มเชิงระบบจัดทำบัญชีประชากร เรียงลำดับตามพยัญชนะชื่อ โดยแต่ละบัญชีจะเรียงลำดับประชากรตามหลักการเรียงอักษรพยัญชนะไทยของราชบัณฑิตสถาน พ.ศ. 2546 โดยเรียงตั้งแต่ 1 ถึง N ต่อมาคิดค่าช่วงสุ่ม (Sampling Interval) หรือ k โดยสูตร k = N/n แล้วเลือกจุดสุ่มเริ่มต้น (Random Start หรือ R) ที่อยู่ระหว่าง 1 ถึง k หลังจากนั้นจะเริ่มสุ่มตัวอย่างจากหน่วยตัวอย่างที่ประกอบด้วย R, R+k, R+2k……ไปจนครบจำนวน แต่ในกรณีที่ N หาร n ไม่ลงตัว ผู้วิจัยใช้จุดทศนิยม 4 ตำแหน่ง ถ้า k เป็นตัวเลขที่มีจุดทศนิยม จะเลือกตัวอย่างเป็นจำนวนเต็มโดยมีการปัดเศษทศนิยมตามหลักคณิตศาสตร์สากลนิยม

**2. เครื่องมือที่ใช้ในการวิจัย**

ลักษณะของเครื่องมือคือ แบบสอบถาม (Questionnaire) การวิจัยครั้งนี้เป็นการวิจัยเชิงปริมาณซึ่งผู้วิจัยได้สร้างและพัฒนาจากแบบสอบถามของนักวิชาการใช้แบบสอบถามเป็นเครื่องมือในการวิจัย โดยแบ่งแบบสอบถามออกเป็น 3 ตอน ดังนี้

**ตอนที่ 1** ข้อมูลทั่วไปของผู้ตอบแบบสอบถามเป็นแบบชนิดเลือกตอบ (Check List) ประกอบด้วย 1) เพศ 2) สถานภาพการสมรส 3) อายุ 4) ระดับการศึกษา 5) ตำแหน่ง 6) รายได้   
7) ประสบการณ์ทำงาน

**ตอนที่ 2** แบบสอบถามเกี่ยวกับการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพร เป็นแบบสอบถามชนิดมาตราส่วนแบบประมาณค่าตามวิธีการของ Likerts มี 5 ระดับ คือ มากที่สุด มาก ปานกลาง น้อย และน้อยที่สุด (บุญชม ศรีสะอาด, 2553, น. 121) ประกอบด้วยข้อคำถามเกี่ยวกับการจัดการภาครัฐแนวใหม่ จำนวน 7 รูปแบบ ดังนี้1) การใช้ระบบกลไกตลาดและลดการผูกขาด 2) รูปแบบการจัดการแบบเอกชน 3) การกระจายอำนาจการตัดสินใจ 4) การใช้ทรัพยากรอย่างมีประสิทธิภาพ 5) การมีเป้าหมายและมาตรฐานตัวชี้วัดที่ชัดเจน6) การจัดการโดยมุ่งประชาชนเป็นศูนย์กลาง 7) การลดขั้นตอนการปฏิบัติงาน 8) การบริหารแบบร่วมมือระหว่างภาครัฐและภาคเอกชน 9) บริการที่มุ่งผลลัพธ์มากกว่ากระบวนการ

**ตอนที่ 3** แบบสอบถามเกี่ยวกับการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพร เป็นแบบสอบถามชนิดมาตราส่วนแบบประมาณค่าตามวิธีการของ Likerts มี 5 ระดับ คือ มากที่สุด มาก ปานกลาง น้อย และน้อยที่สุด (บุญชม ศรีสะอาด, 2553, น. 121) ประกอบด้วยข้อคำถามเกี่ยวกับการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรจำนวน 6 ด้าน ได้แก่ 1) ผลการดำเนินงาน 2) องค์การแห่งความเป็นเลิศ 3) ความพึงพอใจและเพิ่มคุณภาพชีวิตของประชาชน 4) ด้านการเมือง 5) ด้านเศรษฐกิจ 6) ด้านสังคม

**ตอนที่ 4** แบบสอบถามเกี่ยวกับข้อเสนอแนะเพิ่มเติมรูปแบบในการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรเป็นแบบสอบถามชนิดปลายเปิด (Open End)

**3. การสร้างและหาประสิทธิภาพเครื่องมือ**

3.1 ขั้นตอนการสร้างเครื่องมือผู้วิจัยกำหนดขั้นตอนการสร้างเครื่องมือ ดังนี้

3.1.1 ศึกษาแนวคิด ทฤษฎี เอกสารและงานวิจัยที่เกี่ยวข้องกับการจัดการภาครัฐแนวใหม่การบริหารและองค์กรปกครองส่วนท้องถิ่น รวมทั้งแนวคิดทฤษฏีที่เกี่ยวข้องกับเรื่องที่ศึกษา

3.1.2 กำหนดขอบเขตของคำถามให้ครอบคลุมกรอบแนวคิดวัตถุประสงค์และองค์ประกอบที่ทำให้ทราบถึงการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรแล้วนำมาเป็นข้อมูลในการสร้างแบบสอบถาม

3.1.3 สร้างแบบสอบถามฉบับร่าง

3.1.4 นำร่างแบบสอบถามเสนอคณะกรรมการที่ปรึกษาวิทยานิพนธ์เพื่อตรวจสอบ แก้ไข และเสนอแนะเพื่อปรับปรุงแบบสอบถาม

3.1.5 ปรับปรุงแบบสอบถามตามคำเสนอแนะของคณะกรรมการที่ปรึกษาวิทยานิพนธ์

3.2 การหาความเที่ยงตรงของเครื่องมือ

นำแบบสอบที่ปรับปรุงแล้วเสนอผู้เชี่ยวชาญให้พิจารณา และทำการตรวจสอบความเที่ยงตรงด้านเนื้อหา ภาษา และการวัดผลประเมินผล โดยวิธีพิจารณาความสอดคล้องระหว่างข้อคำถามกับวัตถุประสงค์ โดยการหาค่าดัชนีความสอดคล้อง (Index of Item-Objective Congruence หรือ IOC) โดยกำหนดคะแนนดังนี้ (ไพศาล วรคำ, 2559, น. 266 - 270)

+1 เมื่อแน่ใจว่าข้อคำถามสอดคล้องกับวัตถุประสงค์  
 0 เมื่อไม่แน่ใจว่าข้อคำถามสอดคล้องกับวัตถุประสงค์  
 -1 เมื่อแน่ใจว่าข้อคำถามไม่สอดคล้องกับวัตถุประสงค์

ผู้เชี่ยวชาญ จำนวน 3 ท่าน ประกอบด้วย

1. ดร. กานต์ เสกขุนทด วุฒิการศึกษา ปรัชญาดุษฎีบัณฑิต สาขารัฐประศาสนศาสตร์อาจารย์ประจำหลักสูตรรัฐประศาสนศาสตรมหาบัณฑิต สาขาวิชารัฐประศาสนศาสตร์ มหาวิทยาลัยราชภัฎราชนครินทรค์

2. รศ.ดร.ประสพสุข ฤทธิเดช วุฒิการศึกษา ปรัชญาดุษฎีบัณฑิต สาขาวิชาไทยศึกษา อาจารย์ประจำหลักสูตรครุศาสตรบัณฑิต สาขาวิชาภาษาไทย คณะครุศาสตร์ มหาวิทยาลัยราชภัฏมหาสารคาม

3. ดร.ศิวะทัศน์ สุขสุวรรณ วุฒิการศึกษา ศึกษาศาสตรดุษฎีบัณฑิต สาขาวิจัยและประเมินผลการศึกษา ผู้อำนวยการโรงเรียนบ้านหนองบก อำเภอหนองพอก จังหวัดร้อยเอ็ด

3.3 การหาคุณภาพเครื่องมือ

3.3.1 นำแบบสอบถามให้ผู้เชี่ยวชาญประเมินแล้วให้นำข้อคำถามที่มีค่า IOC ตั้งแต่ .67 ขึ้นไปไปสร้างเป็นแบบสอบถาม นำไปทดลองใช้ (Try Out) กับนายกองค์การบริหารส่วนตำบลและรองนายกองค์การบริหารส่วนตำบล พนักงานส่วนตำบล สมาชิกสภาองค์การบริหารส่วนตำบล พนักงานจ้าง ประชาชน ที่ไม่ใช่กลุ่มตัวอย่าง รวมทั้งสิ้น40 คน

3.3.2 นำแบบสอบถามหาค่าอำนาจจำแนก (rxy) ด้วยวิธีหาค่าสัมประสิทธิ์สัมพันธ์อย่างง่ายรายข้อและโดยรวมทุกข้อ (Item-Total Correlation) ได้ค่าอำนาจจำแนกระหว่าง 0.20 -1.00 และหาค่าความเชื่อมั่นของแบบสอบถามทั้งฉบับ (Reliability) โดยใช้การวิเคราะห์ค่าสัมประสิทธิ์แอลฟา (Alpha Coefficient) ตามวิธีการของ Cronbach (n.d., อ้างถึงใน บุญชม ศรีสะอาด, 2553, น. 102) โดยได้ค่าค่าความเชื่อมั่นทั้งฉบับเท่ากับ .879

**4. การเก็บรวบรวมข้อมูล**

การวิจัยครั้งนี้ผู้วิจัยได้ออกแบบวิธีการเก็บข้อมูลที่มีความหลากหลายเพื่อให้ได้ผลการวิจัยที่สมบูรณ์และมีความน่าเชื่อถือในระดับสูง โดยมีวิธีการเก็บรวบรวมข้อมูล ดังนี้

4.1 ขอหนังสือรับรองและแนะนำตัวผู้วิจัยจากคณะรัฐศาสตร์และรัฐประศาสนศาสตร์มหาวิทยาลัยราชภัฎมหาสารคาม ถึงนายกองค์การบริหารส่วนตำบลในจังหวัดชุมพรทั้ง 51 แห่ง เพื่อขออนุญาตและความร่วมมือเก็บรวบรวมข้อมูลกับกลุ่มตัวอย่าง

4.2 ผู้วิจัยแต่งตั้งผู้ช่วยผู้วิจัย อำเภอละ 1 คน เพื่อเก็บรวบรวมข้อมูลกับกลุ่มตัวอย่างโดยผู้วิจัยจะชี้แจงวิธีการและขั้นตอนให้กับผู้ช่วยผู้วิจัย ก่อนลงมือเก็บข้อมูล

4.3 ดำเนินการเก็บรวบรวมข้อมูลให้ครบจำนวน 400 คน

**5. ขั้นตอนการวิเคราะห์ข้อมูล**

วิเคราะห์ข้อมูลด้วยโปรแกรมคอมพิวเตอร์สำเร็จรูป โดยดำเนินการตามขั้นตอน ดังนี้

5.1 ตรวจสอบความสมบูรณ์ และความถูกต้อง

5.2 ลงรหัสตามแบบการลงรหัส (Coding Form)

5.3 กำหนดเกณฑ์การวัดแบบมาตราส่วนประมาณค่า (Ratting Scale) 5 ระดับ ตามวิธีการของ Likert (ดัดแปลงจากบุญชม ศรีสะอาด, 2553, น. 83) ดังนี้

5 เท่ากับ มากที่สุด

4 เท่ากับ มาก

3 เท่ากับ ปานกลาง

2 เท่ากับ น้อย

1 เท่ากับ น้อยที่สุด

5.4 นำแบบสอบถามที่ลงคะแนนเรียบร้อยแล้วไปประมวลผลและวิเคราะห์ข้อมูลด้วยเครื่องคอมพิวเตอร์

5.5 วิเคราะห์หาระดับการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรโดยใช้ ค่าเฉลี่ย(Mean) และค่าส่วนเบี่ยงเบนมาตรฐาน (Standard Deviation)

จากเกณฑ์การแบ่งช่วงชั้นคะแนนจากจำนวนระดับชั้นเท่ากับ5 ชั้น (คะแนนจาก 1 ถึง 5) คำนวณได้จากสูตร นี้

= คะแนนสูงสุด-คะแนนต่ำสุด

จำนวนระดับชั้น

= 5 - 1

5

= 0.8

ฉะนั้นในแต่ละช่องคะแนนของระดับชั้น จะเท่ากับ 0.8 คิดเป็นเกณฑ์การแบ่งช่วงคะแนนในแต่ละระดับชั้น

5.6 วิเคราะห์ความสัมพันธ์ระหว่างปัจจัยที่ส่งผลต่อการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรโดยการหาค่าสัมประสิทธิ์สหสัมพันธ์อย่างง่ายของเพียรสัน (Pearson Product Moment Correlation) โดยเกณฑ์การบอกระดับหรือขนาดของความสัมพันธ์จะใช้ตัวเลขของค่าสัมประสิทธิ์สหสัมพันธ์ Walter (1971, p. 121) เมื่อ

+1 ความสัมพันธ์ไปในทิศทางเดียวกัน

-1 ความสัมพันธ์ไปในทิศทางตรงกันข้าม

0 ไม่มีความสัมพันธ์กัน

เกณฑ์การแบ่งช่วงคะแนนในแต่ละระดับชั้นจากเกณฑ์ดังกล่าว ผู้วิจัยได้กำหนดการแปลความหมาย ดังนี้

**ตารางที่ 3.3**

*ค่าระดับของ­ความสัมพันธ์*

|  |  |
| --- | --- |
| ค่า xy | ระดับของความสัมพันธ์ |
| .90 - 1.00 | มีความสัมพันธ์กันสูงมาก |
| .70 - .90 | มีความสัมพันธ์กันในระดับสูง |
| .50 - .70 | มีความสัมพันธ์กันในระดับปานกลาง |
| .30 - .50 | มีความสัมพันธ์กันในระดับต่ำ |
| .00 - .30 | มีความสัมพันธ์กันในระดับต่ำมาก |

5.7 วิเคราะห์ปัจจัยที่มีอิทธิพลต่อการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรโดยใช้สถิติการวิเคราะห์การถดถอยพหุคูณเชิงเส้นตรง (Multiple Linear Regression Analysis) โดยวิธี Stepwise อย่างมีนัยสำคัญทางสถิติที่ระดับ .05

**6. สถิติที่ใช้ในการวิเคราะห์ข้อมูล**

6.1 สถิติที่ใช้ในการวิเคราะห์คุณภาพของเครื่องมือ โดยใช้วิธีหาค่าความเชื่อมั่นจากค่าสัมประสิทธิ์ Alpha Coefficient ตามวิธีของ Cronbach

6.2 สถิติที่ใช้ในการวิเคราะห์ข้อมูลทั่วไปของผู้ตอบแบบสอบถาม ได้แก่ ค่าความถี่(Frequency) และค่าร้อยละ (Percentage)

6.3 สถิติที่ใช้วิเคราะห์ระดับการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพร ได้แก่ ค่าเฉลี่ย (Mean) และค่าส่วนเบี่ยงเบนมาตรฐาน (Standard Deviation)

6.4 สถิติที่ใช้ทดสอบสมมุติฐานได้แก่ สัมประสิทธิ์สหสัมพันธ์แบบ Pearson’s Product Moment Correlation Coefficient อย่างมีนัยสำคัญทางสถิติ ที่ระดับ .05 และการวิเคราะห์การถดถอยพหุคูณเชิงเส้นตรง (Multiple Linear Regression Analysis) โดยวิธี Stepwise อย่างมีนัยสำคัญทางสถิติที่ระดับ.05

**การวิจัยระยะที่ 2 เพื่อสร้างรูปแบบการบูรณาการการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพร โดยการวิจัยเชิงคุณภาพ**

**1. การสัมภาษณ์**

นำผลการวิจัยเชิงปริมาณมาสรุปผลเพื่อนำไปสู่การสัมภาษณ์กับกลุ่มเป้าหมายต่อไป กลุ่มเป้าหมายที่ใช้ในการสัมภาษณ์ได้แก่ มีส่วนเกี่ยวข้องในการบริหารองค์การบริหารส่วนตำบลในจังหวัดชุมพรโดยเลือกกลุ่มตัวอย่างแบบเจาะจง แบ่งเป็นทั้งหมด 5 กลุ่ม จำนวน 20 คน ได้แก่

1.1 ผู้แทนจากนายกองค์การบริหารส่วนตำบลหรือรองนายกองค์การบริหารส่วนตำบล จำนวน 3คน จำแนกเป็น นายกหรือรองนายกองค์การบริหารส่วนตำบลขนาดใหญ่ จำนวน 1 คน นายกหรือรองนายกองค์การบริหารส่วนตำบลขนาดกลาง จำนวน 1 คน และนายกหรือรองนายกองค์การบริหารส่วนตำบลขนาดเล็ก จำนวน 1 คน

1.2 ผู้แทนพนักงานส่วนตำบล จำนวน 3 คน จำแนกเป็นผู้ดำรงตำแหน่งปลัดองค์การบริหารส่วนตำบล จำนวน 1 คน ผู้ดำรงตำแหน่งหัวหน้าส่วนราชการในองค์การบริหารส่วนตำบล จำนวน 1 คนและผู้ดำรงตำแหน่งพนักงานส่วนตำบล จำนวน 1 คน

1.3 ผู้แทนสมาชิกสภาองค์การบริหารส่วนตำบล จำนวน 3 คน โดยเลือกจากจำแนกเป็น สมาชิกสภาองค์การบริหารส่วนตำบล ขนาดใหญ่ 1 คน สมาชิกสภาองค์การบริหารส่วนตำบลขนาดกลาง 1 คน และสมาชิกสภาองค์การบริหารส่วนตำบล ขนาดเล็ก 1 คน

1.4 ผู้แทนพนักงานจ้าง จำนวน 3 คน โดยเลือกจากองค์การบริหารส่วนตำบลขนาดใหญ่ จำนวน 1 คน องค์การบริหารส่วนตำบลขนาดกลาง จำนวน 1 คน และองค์การบริหารส่วนตำบลขนาดเล็ก จำนวน 1 คน

1.5 ผู้แทนประชาชน จำนวน 8 คน โดยเลือกจากผู้มีบทบาทในการบริหารร่วมกับองค์การบริหารส่วนตำบลหรือได้รับรางวัลหรือมีผลงานเป็นประจักษ์

โดยประชากรที่ใช้ในการวิจัยเชิงคุณภาพโดยการสัมภาษณ์จะเป็นประชากรกลุ่มเดียวกันกับการวิจัยเชิงปริมาณแต่ไม่ใช่ประชากรบุคคลเดียวกัน

**2. ประชุมกลุ่มย่อย (Focus Group)**

เพื่อทำการยืนยันผลการวิจัยเชิงปริมาณและการวิจัยเชิงคุณภาพโดยการสัมภาษณ์ผู้วิจัยดำเนินการ ดังนี้

2.1 นำผลการวิจัยเชิงปริมาณและการวิจัยเชิงคุณภาพโดยการสัมภาษณ์ที่สังเคราะห์เป็นรูปแบบเบื้องต้นมาพบที่ปรึกษาและดำเนินการวางแผนร่วมกันในการสร้างรูปแบบเพื่อนำไป Focus Group

2.2 ประสานงานผู้ที่เกี่ยวข้องของทุกฝ่ายตามที่ได้วางแผนในเรื่อง วัน เวลา และสถานที่อย่างไม่เป็นทางการ

2.3 ขอหนังสือเชิญประชุมกลุ่มย่อยเพื่อเรียนเชิญกลุ่ม Focus Group และอาจารย์ที่ปรึกษาร่วมกิจกรรม Focus Group ประชากรที่ใช้ในการ Focus Group ได้แก่มีส่วนเกี่ยวข้อง ในการบริหารองค์การบริหารส่วนตำบลในจังหวัดชุมพร โดยเลือกกลุ่มตัวอย่างแบบเจาะจง แบ่งเป็นทั้งหมด 5กลุ่ม จำนวน 20คน ได้แก่

2.3.1 ผู้แทนจากนายกองค์การบริหารส่วนตำบลหรือรองนายกองค์การบริหารส่วนตำบล จำนวน 3คน จำแนกเป็น นายกหรือรองนายกองค์การบริหารส่วนตำบลขนาดใหญ่ จำนวน 1 คน นายกหรือรองนายกองค์การบริหารส่วนตำบลขนาดกลาง จำนวน 1 คน และนายกหรือรองนายกองค์การบริหารส่วนตำบลขนาดเล็ก จำนวน 1 คน

2.3.2 ผู้แทนพนักงานส่วนตำบลจำนวน 3 คน จำแนกเป็นผู้ดำรงตำแหน่งปลัดองค์การบริหารส่วนตำบล จำนวน 1 คนผู้ดำรงตำแหน่งหัวหน้าส่วนราชการในองค์การบริหารส่วนตำบล จำนวน 1 คนและผู้ดำรงตำแหน่งพนักงานส่วนตำบล จำนวน 1 คน

2.3.3 ผู้แทนสมาชิกสภาองค์การบริหารส่วนตำบล จำนวน 3คน โดยเลือกจากจำแนกเป็น สมาชิกสภาองค์การบริหารส่วนตำบล ขนาดใหญ่ 1 คน สมาชิกสภาองค์การบริหารส่วนตำบลขนาดกลาง 1 คน และสมาชิกสภาองค์การบริหารส่วนตำบล ขนาดเล็ก 1 คน

2.3.4 ผู้แทนพนักงานจ้าง จำนวน3คน โดยเลือกจากองค์การบริหารส่วนตำบลขนาดใหญ่ จำนวน 1 คน องค์การบริหารส่วนตำบลขนาดกลาง จำนวน 1 คน และองค์การบริหารส่วนตำบลขนาดเล็ก จำนวน 1 คน

2.3.5 ผู้แทนประชาชน จำนวน 8 คนโดยเลือกจากผู้มีบทบาทในการบริหารร่วมกับองค์การบริหารส่วนตำบลอำเภอละ 1 คน

2.4 ดำเนินการจัด Focus Group ในวัน เวลาที่กำหนดขึ้น

2.5 สังเคราะห์ผลการ Focus Group เป็นรูปแบบเพื่อนำไปสัมภาษณ์ยืนยันผลการวิจัย

โดยประชากรที่ใช้ในการ Focus Group จะเป็นประชากรกลุ่มเดียวกันกับการวิจัยเชิงปริมาณและการวิจัยเชิงคุณภาพโดยการสัมภาษณ์ แต่ไม่ใช่ประชากรบุคคลเดียวกัน

**3. เครื่องมือที่ใช้ในการวิจัย**

ใช้การสัมภาษณ์เชิงลึกแบบมีโครงสร้าง (Structure Indept Interview) เพื่อถามเกี่ยวกับการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพรโดยแบ่ง 2 ตอนดังนี้

ตอนที่ 1 ข้อมูลทั่วไปของผู้ให้สัมภาษณ์

ตอนที่ 2 ข้อมูลแนวทางการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพร

**4. การสร้างเครื่องมือ**

การสร้างเครื่องมือที่เป็นข้อคำถามที่ใช้ในการสัมภาษณ์ (Interview)มีขั้นตอนการสร้าง ดังนี้

4.1 นำผลการวิจัยเชิงปริมาณจากผู้มีส่วนเกี่ยวข้อง ในการบริหารองค์การบริหารส่วนตำบลในจังหวัดชุมพร ประกอบด้วย ผู้แทนจากนายกองค์การบริหารส่วนตำบลและรองนายกองค์การบริหารส่วนตำบล ผู้แทนพนักงานส่วนตำบล ผู้แทนสมาชิกสภาองค์การบริหารส่วนตำบล ผู้แทนพนักงานจ้าง ผู้แทนประชาชน มาสังเคราะห์แล้วมาสรุปผลการวิจัย

4.2 ร่างข้อคำถามที่จะใช้ในการสัมภาษณ์ จากนั้นนำเสนออาจารย์ที่ปรึกษาวิทยานิพนธ์ เพื่อพิจารณาชี้แนะปรับปรุงหรือแก้ไข

4.3 ปรับปรุงแก้ไขแบบสัมภาษณ์และเสนอต่ออาจารย์ที่ปรึกษาวิทยานิพนธ์ พิจารณาความสมบูรณ์

4.4 นำแบบสัมภาษณ์มาปรับปรุงแก้ไขให้ถูกต้องสมบูรณ์และนำไปใช้เก็บรวบรวมข้อมูล

**5. การเก็บรวบรวมข้อมูล**

การวิจัยครั้งนี้เป็นการวิจัยเชิงคุณภาพผู้วิจัยได้ออกแบบวิธีการเก็บข้อมูลที่มีความหลากหลายเพื่อให้ได้ผลการวิจัยที่สมบูรณ์และมีความน่าเชื่อถือในระดับสูง โดยการสัมภาษณ์ ผู้วิจัยกำหนดขั้นตอนการเก็บรวบรวมข้อมูล ดังนี้

5.1 ขั้นเตรียมการสัมภาษณ์

5.1.1 ศึกษาประเด็นคำถามที่ใช้ในการสัมภาษณ์โดยคัดเลือกปัจจัยที่จำเป็นต่อการจัดการภาครัฐแนวใหม่ในการพัฒนาท้องถิ่นขององค์การบริหารส่วนตำบลในจังหวัดชุมพร

5.1.2 นัดหมายวัน เวลาที่จะสัมภาษณ์กลุ่มตัวอย่าง

5.1.3 เตรียมเครื่องบันทึกเสียงสมุดจดบันทึกและอุปกรณ์ต่าง ๆ ให้พร้อมก่อนดำเนินการสัมภาษณ์

5.2 ขั้นดำเนินการสัมภาษณ์

5.2.1 ก่อนการสัมภาษณ์ผู้วิจัยจะแลกเปลี่ยนความคิดเห็นเพื่อสร้างความเป็นกันเอง แจ้งวัตถุประสงค์ของการสัมภาษณ์ และขออนุญาตใช้เครื่องบันทึกเสียงในขณะสัมภาษณ์ หากผู้ให้สัมภาษณ์ไม่ประสงค์จะให้บันทึกเสียงในช่วงใดผู้วิจัยจะไม่บันทึก รวมทั้งการเก็บข้อมูลเป็นความลับ

5.2.2 เริ่มดำเนินการสัมภาษณ์โดยใช้วิธีการสนทนาเรียงตามลำดับของข้อคำถามในแบบสัมภาษณ์โดยการเชื่อมโยงคำตอบให้ตรงตามประเด็นที่ต้องการจนครบทุกประเด็น

5.3 ขั้นตอนหลังการสัมภาษณ์

ใช้เวลาหลังการสัมภาษณ์จดรายละเอียดเกี่ยวกับสิ่งที่ได้บันทึกในขณะสัมภาษณ์ ข้อสังเกตต่าง ๆ ที่ได้จากการสัมภาษณ์การให้ข้อมูล

**6. การวิเคราะห์ข้อมูล**

ผู้วิจัยนำข้อมูลที่ได้จากการจดบันทึกการสัมภาษณ์กลุ่มเป้าหมายมาตรวจสอบความสมบูรณ์ของข้อมูลใช้วิธีการวิเคราะห์แบบอุปนัย (Inductive Analysis) โดยกำหนดขั้นตอนการวิเคราะห์ ดังนี้

6.1 นำข้อมูลที่ได้มาเรียบเรียงในรูปแบบของข้อความโดยการจัดกลุ่มประเด็น (Grouping)

6.2 ทำการวิเคราะห์ตามประเด็นของข้อมูล โดยการอธิบายความ (Explanation) และการตีความข้อมูล (Interpretation) ที่ได้โดยเชื่อมโยงกับทฤษฎีที่นำมาใช้ในการวิเคราะห์

6.3 อภิปรายผลพร้อมพรรณนาความ (Description) ข้อมูลตามทฤษฎีและปรากฏการณ์เพื่อสร้างข้อสรุปและข้อเสนอแนะ